b'\n_START_ARTICLE_\nBee Gees\n_START_SECTION_\n\xc5\xbdivotopis sastava\n_START_PARAGRAPH_\nRo\xc4\x91eni su u Isle of Manu (Engleska), a prije nego \xc5\xa1to \xc4\x87e odseliti u Australiju \xc5\xbeive u Manchesteru. U Australiji provode djetinjstvo i stvaraju svoju veliku glazbenu karijeru._NEWLINE_Bra\xc4\x87a Gibb, prva su i najve\xc4\x87a globalna atrakcija koja je ponikla u Australiji, a njihova dugovje\xc4\x8dna karijera potegnula se od mladena\xc4\x8dkog popa, beata, psihodelije, bijelog R&B-a (ritam i blues) soula i disko glazbe. Glazbena karijera zapo\xc4\x8dinje im koncem pedesetih i gotovo punih deset godina bili su vode\xc4\x87i mladena\xc4\x8dki sastav. Obiteljski sastav poja\xc4\x8dao se gitaristom Vinceom Melouneyem i bubnjarom Colinom Petersenom, a karijeru tada nastavlja nizom hit singlova u drugoj polovici \xc5\xa1ezdesetih \xc4\x8diji su temelji vokalne harmonije po uzoru na sastav The Everly Brothers. Nakon uspjeha njihovog singla "New York Mining Disaster 1941" na engleskom tr\xc5\xbei\xc5\xa1tu, gdje se sastav preselio u drugoj polovici 1967.g., uslijedili su hitovi "To Love Somebody", "Holiday" i "I Can\'t See Nobody", koji su se na\xc5\xa1li na prvijencu Bee Gees\' 1st (1967.) Vrlo popularna skladba "Massachusetts" zajedno sa hitom "World" na\xc5\xa1la se na albumu Horizontal, a na tre\xc4\x87em albumu Idea hit skladba "I\'ve Gotta Get a Message to You"._NEWLINE_Dvostruki album Odessa iz 1969. donosi dosta elemenata progresivnog rocka, melodi\xc4\x8dnih balada i orkestracije koja je na tragu Moody Bluesa. Album glasi kao najuspje\xc5\xa1niji u njihovim prvim godinama studijskog rada. "Bee  Gees" nastavlja karijeru i izdaje jo\xc5\xa1 jedan uspje\xc5\xa1na album Cucumber Castle, na kojem se nalazi dosta dobrih skladbi i odli\xc4\x8dna produkcija. Ipak radi nesuglasica u sastavu "Bee Gees" se razilazi, a bra\xc4\x87a zapo\xc4\x8dinju samostalne karijere. Po\xc4\x8detkom sedamdesetih ponovno se okupljaju i nastavljaju svoju vrlo uspje\xc5\xa1nu glazbenu karijeru._NEWLINE_1970. izdaju dosta uspje\xc5\xa1ni album 2 Years On, a sljede\xc4\x87e godine Trafalgar na kojem se na\xc5\xa1la hit skladba "How Can You Mend a Broken Heart?". Nakon nekoliko izdanih albuma slijedi soulom nadahnuti Mr. Natural u produkciji Arifa Mardina, a on je zaslu\xc5\xbean i za sljede\xc4\x87i album Main Course koji izlazi 1975.g. Ovim albumom stje\xc4\x8du veliku popularnost zahvaljuju\xc4\x87i preuzimanju beatlesovskih vokalnih harmonija, soul falsetta, funki gitare i plesnog ritma, sa kojim po\xc4\x8dinje njihova tranzicija prema plesnoj glazbi. Novi plesni R&B materijal na\xc5\xa1ao se na albumu Children of the World, nakon kojega rade glazbu za film "Saturday Night Fever" u kojemu glavnu ulogu glumi John Travolta . Album sa skladbama iz filma vrlo je uspje\xc5\xa1an i rije\xc4\x8d je o jednom od najboljih albuma sa filmskom glazbom op\xc4\x87enito. Dvostruki album prodaje se u vi\xc5\xa1e od 30 milijuna primjeraka. Album Spirits Having Flown koji izlazi 1979. ozna\xc4\x8dava kraj njihove uspje\xc5\xa1ne glazbene karijeri u kojoj su napravili mnoge hitove i odnijeli mnoge nagrade. Maurice Gibb umire po\xc4\x8detkom 2003. i njegova smrt dovodi u pitanje daljnji rad sastava "Bee Gees".\n_START_SECTION_\nUspjeh naklade\n_START_PARAGRAPH_\n"Bee Gees" posti\xc5\xbee nevjerojatnu uspje\xc5\xa1nost u broju prodanih albuma od \xc4\x8dega samo singlovi broje prodaju od preko 180 milijuna u \xc4\x8ditavom svijetu. "How Deep Is Your Love" najpopularnija je skladba i ima preko 400 obrada od raznih izvo\xc4\x91a\xc4\x8da \xc5\xa1irom svijeta._NEWLINE_Njihove skladbe na\xc5\xa1le su se na popisu omota od mnogih izvo\xc4\x91a\xc4\x8da, uklju\xc4\x8duju\xc4\x87i i Elvis Presleya, Janis Joplin, Al Greena, Eric Claptona, Lulu, Elton Johna, Tom Jonesa i Ninu Simone, a i neke od novijih poput Johna Frusciantea iz satava "Red Hot Chili Peppers" koji izvode skladbu "How Deep Is Your Love" i Feist, solistice koja izvodi skladbu "Love You Inside Out", Billy Corgan i Robert Smith skladba "To Love Somebody" i neke od skladbi izvode Steps i Destiny\'s Child. Bra\xc4\x87a Gibbs pi\xc5\xa1u tekstove za mnoge skladbe, izme\xc4\x91u ostalog i "Immortality" za Celine Dion, "If I Can\'t Have You" za Yvonne Elliman, "Chain Reaction" za Dianu Ross,"Spicks and specks" za Status Quo, "Emotion" za Samanthu Sang i Destiny\'s Child, "Come On Over" za Oliviu Newton-John, "Warm Ride" za Grahama Bonneta, "Guilty" i "Woman in Love" za Barbru Streisand, "Heartbreaker" za Dionne Warwick, "Islands in the Stream" za Kennya Rogers i Dolly Parton, "Grease" by Frankie Valli i "Only One Woman" za The Marbles. Mnogi albumi i hit skladbe "Bee Geesa" nanovo su snimljene u raznim obradama, a postale su popularne i kod hip hop izvo\xc4\x91a\xc4\x8da.\n_START_SECTION_\nNagrade i priznanja\n_START_PARAGRAPH_\n"Bee Gees" ulaze u ku\xc4\x87u slavnih "Rock and Roll Hall of Fame" 1997. godine, gdje dobivaju svoju nagradu "Britain\'s first family of harmony" od Briana Wilsona, vo\xc4\x91e grupe Beach Boys. "Bee Gees" ulaze i tako\xc4\x91er u ku\xc4\x87u "Vocal Group Hall of Fame", 2001.g., a nalaze se jo\xc5\xa1 i u australskoj ku\xc4\x87i "ARIA Hall of Fame".\n_START_SECTION_\nZna\xc4\x8dajno\n_START_PARAGRAPH_\n"The Bee Gees" prodali su vi\xc5\xa1e od 225 milijuna primjeraka svojih albuma \xc5\xa1irom svijeta._NEWLINE_Album Maurice Gibba, "Man In The Middle" bio je tri tjedna u o\xc5\xbeujku 2005. na #1 mjestu u Turskoj.\n_START_SECTION_\nLimitirana izdanja\n_START_PARAGRAPH_\nEllan Vannin limitirano je izdanje od 1000 primjeraka koje je snimljeno 1997.g.'